**ΑΠΟΣΠΑΣΜΑ**

Από τα πρακτικά της με αριθμ**.7/18-4-16**

συνεδρίασης του Δημοτικού Συμβουλίου Νάουσας

**Αριθμός απόφασης 115/2016**

**Περίληψη:**

**Μεταβολές ή μη, σχολικών μονάδων Ειδικής Αγωγής και Εκπαίδευσης.**

Στη Νάουσα και στο Δημοτικό κατάστημα, σήμερα 18η του μηνός Απριλίου 2016 ημέρα Δευτέρα και ώρα 18.00**,** συνήλθε σε τακτική δημόσια συνεδρίαση το Δημοτικό Συμβούλιο Νάουσας ύστερα από την με αριθμ. πρωτ.7736/14-4-16 πρόσκληση του Προέδρου, που επιδόθηκε σε όλα τα μέλη του Συμβουλίου και στον Δήμαρχο, σύμφωνα με τις διατάξεις του άρθρου 67 Ν. 3852/2010 (ΦΕΚ Α΄ 87).

Διαπιστώθηκε ότι υπάρχει νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 μέλη και ονομαστικά:

**ΠΑΡΟΝΤΕΣ ΑΠΟΝΤΕΣ**

**Δημοτικοί Σύμβουλοι Δημοτικοί Σύμβουλοι**

1. Αποστόλου Απόστολος , Πρόεδρος 1. Λογδανίδης Ευστάθιος
2. Πασχούλα Χρυσούλα 2.Αδαμίδης Παύλος
3. Δάγγας Στέλλιος 3.Καρτσιούνης Γεώργιος
4. Μάντσιος Δημήτριος
5. Παρθενόπουλος Ιωάννης
6. Σέπκας Δημήτριος
7. Λαζαρίδου Δέσποινα
8. Παντζαρτζίδης Αθανάσιος
9. Μπίλης Προκόπιος οι οποίοι δεν προσήλθαν
10. Τζουβάρας Βασίλειος αν και νόμιμα κλήθηκαν
11. Γαϊτανίδης Θεόδωρος
12. Βαλσαμίδης Σταύρος
13. Ορδουλίδης Θωμάς (Μάκης)
14. Κουτσογιάννης Νικόλαος
15. Μαλάκη-Δελητζάκη Αθηνά
16. Τάκη-Τζέπου Ελπίδα (Νάντια)
17. Αραμπατζή Στεργιανή (Στέλλα)
18. Καρανάτσιος Θεόδωρος (Δώρης)
19. Τορορή Μαρία
20. Καραμπατζός Αναστάσιος
21. Μπαλτατζίδου Θεοδώρα (Δώρα)
22. Βασιλείου Γεώργιος
23. Τσαγκαλίδου-Τσεχελίδου Παρθένα
24. Γιαννούλης Ιωάννης
25. Γκαρνέτας Ιωάννης
26. Βαδόλας Εμμανουήλ
27. Τριανταφύλλου Γεώργιος
28. Ρίζος Δημήτριος
29. Δημησκής Δημήτριος
30. Λακηνάνος Αγγελάκης

**Παρόντες: Πρόεδροι Δημοτικών / Τοπικών Κοινοτήτων**

1. Στογιάννης Χρήστος Τ.Κ. ΚΟΠΑΝΟΥ

2. Μωυσίδης Αναστάσιος Τ.Κ.ΡΟΔΟΧΩΡΙΟΥ

3. Σιδηρόπουλος Δημήτριος Τ.Κ. ΧΑΡΙΕΣΣΑΣ

**Απόντες: Πρόεδροι Δημοτικών / Τοπικών Κοινοτήτων**

1. Καλπαξίδου Σοφία Δ.Κ. ΝΑΟΥΣΑΣ

2. Πασχούλας Βασίλειος Τ.Κ.ΑΡΚΟΧΩΡΙΟΥ

3. Σπαθόπουλος Ευθύμιος Τ.Κ.ΑΓΓΕΛΟΧΩΡΙΟΥ

4. Θεοδοσιάδης Θεόδωρος Τ.Κ.ΓΙΑΝΝΑΚΟΧΩΡΙΟΥ

5.Ορδουλίδης Γρηγόριος Τ.Κ.ΕΠΙΣΚΟΠΗΣ

6.Τσαλίλη-Θεοδωρίδου Χριστίνα Τ.Κ.ΖΕΡΒΟΧΩΡΙΟΥ

7. Τομπουλίδου Ζωγράφα Τ.Κ.ΛΕΥΚΑΔΙΩΝ

8. Βίλτσα Σωτηρία Τ.Κ.ΜΑΡΙΝΑΣ

9. Μίλης Κωνσταντίνος Τ.Κ.ΜΟΝΟΣΠΙΤΩΝ

10.Πρόϊος Χρήστος Τ.Κ.ΠΟΛΥΠΛΑΤΑΝΟΥ

11. Αλματζής Χρήστος Τ.Κ.ΣΤΕΝΗΜΑΧΟΥ

Ο Δήμαρχος κ. Νικόλαος Κουτσογιάννης προσκλήθηκε και παρίσταται στη συνεδρίαση.

Στη συνεδρίαση παρευρίσκεται και η κ. Ολυμπία Αδαμίδου, υπάλληλος του Δήμου, για την τήρηση των πρακτικών.

Κατά τη συζήτηση του 4ου θέματος της ημερήσιας διάταξης και πριν τη λήψη της απόφασης αποχώρησε ο κ.Τζουβάρας Βασίλης και δεν προσήλθε μέχρι το πέρας της συνεδρίασης.

Ο Πρόεδρος κήρυξε την έναρξη της συνεδρίασης.

Ο Πρόεδρος εισηγούμενος το 10ο θέμα της ημερήσιας διάταξης το λόγο έδωσε στον κ.Δάγγα, ο οποίος έθεσε υπόψη του σώματος το υπ΄αρ.πρωτ. Φ.2.1./3768/24-3-2016 έγγραφο της Δ/νσης Πρωτοβάθμιας Εκπαίδευσης Ημαθίας, προς τον κ.Πρόεδρο του Δημοτικού Συμβουλίου Νάουσας, το οποίο είχε ως εξής:

**ΘΕΜΑ: « Εισήγηση για μεταβολές σχολικών μονάδων Ειδικής Αγωγής και**

**Εκπαίδευσης»**

Ο Διευθυντής Πρωτοβάθμιας Εκπαίδευσης Ημαθίας έχοντας υπόψη:

α. Τις διατάξεις του Ν.3699/2008 (ΦΕΚ 199, τ. α΄/2-10-2008)

β. Το ΠΔ 603/1982 (ΦΕΚ 117, τ. α΄/21-9-1982)

γ. Την αριθμ. πρωτ. 36548/Δ3/2-3-2016 εγκύκλιο του ΥΠΠΕΘ

δ. Την αριθμ. πρωτ. 10151/9-3-2016 εγκύκλιο της Περιφ/κής Δ/νσης ΠΕ & ΔΕ Κεντρ.

Μακεδονίας

ε. Τις εισηγήσεις του ΚΕΔΔΥ Ημαθίας

στ. Τις εισηγήσεις των αρμοδίων Σχολικών Συμβούλων

ζ. Το μαθητικό δυναμικό και την υφιστάμενη οργανικότητα των σχολικών μονάδων

η. Την αποτελεσματική οργάνωση και λειτουργία των σχολείων

θ. Την ορθολογική κατανομή του εκπαιδευτικού προσωπικού

**εισηγούμαστε**

τη μεταβολή των σχολικών μονάδων Ειδικής Αγωγής και Εκπαίδευσης του Δήμου Νάουσας ως εξής:

**ΙΔΡΥΣΕΙΣ ΤΜΗΜΑΤΩΝ ΕΝΤΑΞΗΣ**

1. Την ίδρυση Τμήματος Ένταξης στο Δημοτικό Σχολείο **Κοπανού**

Η ίδρυση του ανωτέρω Τμήματος Ένταξης προτείνεται για τους κάτωθι λόγους:

α. Θα αντιμετωπιστούν αποτελεσματικά και στη βάση των αρχών της συνεκπαίδευσης όλες οι περιπτώσεις μαθητών του σχολείου που χρήζουν ειδικής αγωγής και εκπαιδευτικής υποστήριξης

β. Υπάρχει ο αναγκαίος, σύμφωνα με τον νόμο, αριθμός σχετικών γνωματεύσεων

γ.Υπάρχει θετική εισήγηση του ΚΕΔΔΥ Ημαθίας και των οικείων Σχολικών Συμβούλων Δημοτικής Εκπαίδευσης και Ειδικής Αγωγής

δ. Υπάρχει διαθέσιμος χώρος για τη στέγαση του Τμήματος Ένταξης

ε. Δεν προκύπτει επιπρόσθετη λειτουργική δαπάνη, ούτε δαπάνη για μεταφορά μαθητών.

Παρακαλούμε για τη γνωμοδότησή σας και αποστολή του Πρακτικού του Συμβουλίου σας έως **6 Απριλίου τ.ε**., προκειμένου να διαβιβασθούν έγκαιρα οι προτάσεις μας στην Περιφ/κή Διεύθυνση Εκπαίδευσης Κεντρ. Μακεδονίας και τη λήψη της σχετικής απόφασης από το Υπουργείο Παιδείας, Έρευνας και Θρησκευμάτων»

Ο Αντιδήμαρχος ζήτησε από το σώμα να γνωμοδοτήσει σύμφωνα με την εισήγηση της Δ/νσης Πρωτοβάθμιας Εκπαίδευσης.

Ο Πρόεδρος έθεσε την πρόταση του κ.Αντιδημάρχου, προς ψήφιση.

Κατά την ψηφοφορία

ΝΑΙ ψήφισαν και οι είκοσι εννέα (29) δημοτικοί σύμβουλοι που παρευρίσκονταν στην αίθουσα, οι κ.κ. Αποστόλου, Πασχούλα, Δάγγας, Μάντσιος, Παρθενόπουλος, Σέπκας, Λαζαρίδου, Παντζαρτζίδης, Μπίλης, Βαλσαμίδης, Γαϊτανίδης, Ορδουλίδης, Κουτσογιάννης, Μαλάκη, Αραμπατζή, Καρανάτσιος, Τορορή, Τάκη, Καραμπατζός, Τσαγκαλίδου, Βασιλείου, Μπαλτατζίδου, Γκαρνέτας, Γιαννούλης, Βαδόλας, Τριανταφύλλου, Ρίζος, Δημησκής, Λακηνάνος.

Ο κ.Τζουβάρας δεν παρευρίσκονταν στη συζήτηση και λήψη απόφασης του παρόντος θέματος.

Το Δ.Σ. ύστερα από διαλογική συζήτηση και φανερή ψηφοφορία και αφού έλαβε υπόψη του, το υπ΄αρ.πρωτ. 3768/24-3-16 έγγραφο της Δ/νσης Πρωτοβάθμιας Εκπαίδευσης Ημαθίας και τη σχετική νομοθεσία που μνημονεύεται σε αυτό,

**ΑΠΟΦΑΣΙΖΕΙ ΟΜΟΦΩΝΑ**

Τη μεταβολή των σχολικών μονάδων Ειδικής Αγωγής και Εκπαίδευσης του Δήμου Νάουσας ως εξής:

1. Την ίδρυση Τμήματος Ένταξης στο Δημοτικό Σχολείο **Κοπανού,** καθώς

α. Θα αντιμετωπιστούν αποτελεσματικά και στη βάση των αρχών της συνεκπαίδευσης όλες οι περιπτώσεις μαθητών του σχολείου που χρήζουν ειδικής αγωγής και εκπαιδευτικής υποστήριξης

β. Υπάρχει ο αναγκαίος, σύμφωνα με τον νόμο, αριθμός σχετικών γνωματεύσεων

γ.Υπάρχει θετική εισήγηση του ΚΕΔΔΥ Ημαθίας και των οικείων Σχολικών Συμβούλων Δημοτικής Εκπαίδευσης και Ειδικής Αγωγής

δ. Υπάρχει διαθέσιμος χώρος για τη στέγαση του Τμήματος Ένταξης

ε. Δεν προκύπτει επιπρόσθετη λειτουργική δαπάνη, ούτε δαπάνη για μεταφορά μαθητών.

**Ακροτελεύτια διάταξη**

Από τις διατάξεις αυτής της απόφασης δεν θα προκληθεί δαπάνη σε βάρος του προϋπολογισμού του Δήμου. Η παρούσα απόφαση έλαβε αύξοντα αριθμό **115/2016.**

......................................................................................................................……

Για το σκοπό αυτό συντάχθηκε το πρακτικό αυτό και υπογράφεται ως εξής:

**Ο ΠΡΟΕΔΡΟΣ**  **ΤΑ ΜΕΛΗ**

Υπογραφή όπως στην αρχή Υπογραφή όπως στην αρχή

**Ακριβές απόσπασμα**

**Ο ΠΡΟΕΔΡΟΣ Δ.Σ.**

**ΑΠΟΣΤΟΛΟΣ ΑΠΟΣΤΟΛΟΥ**